Нажаль, Беларусь гэта краіна хісткай нацыянальнай сьвядомасьці і нашыя людзі часта сябе саромеюцца. Мы ж хацім даказаць вам адваротнае: беларусы — гэта зусім яшчэ малады народ з незвычайна багатай і прыгожай культурай. Нам сапраўды ёсьць чым ганарыцца! Дазвольце нам расказаць вам пра гэта моваю музыкі. Ці ведалі вы, што у балційскіх краінах некаторыя псіхолагі прапануюць у якасьці тэрапіі практыку старажытных беларускіх сьпеваў Палесься, бо іх адмысловыя інтэрвалы і інтанацыі здольныя лекаваць душу і цела? Ці ведалі вы, што арганізацыя UNESCO ўзяла пад сваю ахову некаторыя старажытныя беларускія абрады і палесскія напевы, а беларускую мову абвесьціў другой па мілагучнасьці з усіх моваў сьвету? Вось бачыце, увесь сьвет захапляецца нашай культурай. Нарэшце прыйшоў і наш час.